Prenájom nebytových priestorov

Nemocnica s poliklinikou Prievidza so sídlom v Bojniciach

zverejňuje zámer vybrať

obchodnou verejnou súťažou

najvhodnejšieho nájomcu časti nebytového priestoru, ktorý sa nachádza

v areáli Nemocnice s poliklinikou Prievidza so sídlom v Bojniciach ako vstupná budova za účelom prevádzkovania bankomatu.

Bližšie informácie o predmete obchodnej verejnej súťaže poskytne referát právnych činností Nemocnice s poliklinikou Prievidza so sídlom v Bojniciach, tel. číslo: 046 / 5112 437, email: pravne@hospital-bojnice.sk

Celé znenie a podmienky obchodnej verejnej súťaže sú zverejnené na internetovej stránke Nemocnice s poliklinikou Prievidza so sídlom v Bojniciach a

rovnako aj internetovej stránke Trenčianskeho samosprávneho kraja.

**Nemocnica s poliklinikou Prievidza so sídlom v Bojniciach, Nemocničná 2, 972 01 Bojnice, IČO 17 335 795,**

**zastúpená Mgr. Petrom Glatzom, riaditeľom**

**V Y H L A S U J E**

**Obchodnú verejnú súťaž /ďalej len „OVS“/, v súlade s ustanovením § 281 a nasl. zákona č. 513/1991 Zb. Obchodný zákonník v znení neskorších predpisov, ako aj v súlade so Zásadami hospodárenia s majetkom Trenčianskeho samosprávneho kraja o najvýhodnejší návrh na uzatvorenie zmluvy o nájme nebytových priestorov, za týchto** **podmienok:**

**I.**

**Predmet OVS**

1. **Predmetom OVS** je výber najvýhodnejšej ponuky na uzatvorenie zmluvy o nájme časti nebytového priestoru, ktorý sa nachádza v areáli NsP Prievidza so sídlom v Bojniciach. Jedná sa o nebytový priestor súpisné číslo 581, postavený na parcele registra „C“, parcelné číslo 850, zapísaná na liste vlastníctva č. 53, pre okres Prievidza, obec Bojnice, katastrálne územie Bojnice, ktorý je vedený Okresným úradom Prievidza, katastrálnym odborom.

Celková výmera prenajímaného nebytového priestoru je **3,57 m2**.

**2. Funkčné využitie predmetu OVS a účel nájmu:**

 Účel nájmu: Vyhlasovateľ prenechá nebytový priestor do nájmu úspešnému uchádzačovi výlučne za účelom prevádzkovania bankomatu .

Neprípustné funkčné využitie: je také, ktoré svojimi priestorovými a prevádzkovými nárokmi alebo vplyvmi na okolie negatívne vplýva na kvalitu prostredia v danom území, kde sa predmet OVS nachádza.

**3. Minimálna výška ročného nájomného je určená v zmysle Smernice SM-23, a predstavuje sumu vo výške 270 EUR bez DPH/ročne/m2 prenajímanej plochy prevádzkových priestorov,** pričom v tejto sume nie sú zahrnuté náklady na energie a ostatné služby spojené s nájmom, ktoré sa budú platiť nad rámec tejto sumy.

**4. Doba platnosti zmluvy:** 4 roky odo dňa uzatvorenia zmluvy. Predpokladané zmluvné obdobie je od 01.03.2023 do 28.02.2027

**II.**

**Podávanie návrhov**

**1.** Návrhy do obchodnej verejnej súťaže sa posielajú v uzatvorenej obálke na adresu vyhlasovateľa : **Nemocnica s poliklinikou Prievidza so sídlom v Bojniciach**

 **Nemocničná 2**

 **972 01 Bojnice**

**2.** Uchádzač obálku viditeľne označí textom:

 **„NEOTVÁRAŤ – obchodná verejná súťaž OVS 2/2023 – BANKOMAT“**

**3. Uchádzači sú povinní doručiť záväzné súťažné návrhy na adresu uvedenú v Čl. II ods. 1 poštou alebo osobne do podateľne vyhlasovateľa. Zamestnanec podateľne na obálke s návrhom vyznačí dátum, hodinu a minútu prijatia, následne potvrdí pečiatkou vyhlasovateľa a svojím podpisom.**

**4.** Požadovaný minimálny rozsah a obsah ponuky/návrhu:

a) identifikácia navrhovateľa, spolu s preukázaním podnikateľského oprávnenia a spôsobilosti na uzatvorenie a plnenie predmetnej zmluvy, kontaktné údaje vrátene emailovej adresy,

b) samotný návrh, kde bude podrobne opísaný zámer navrhovateľa a spôsob splnenia podmienok daných vyhlasovateľom.

**5.** Navrhovateľ nemá nárok na náhradu nákladov spojených s účasťou na OVS.

**III .**

**Časový plán súťaže**

**1. Vyhlásenie súťaže dňa: 01.02.2023 .**

**2. Obhliadku nebytového priestoru** je potrebné dohodnúť vopred v pracovných dňoch v čase od 8,00 hod. do 14,00 hod., na tel. čísle: 0907 708 519, resp. emailom: martin.drozd@hospitalbojnice.sk. Navrhovateľ má možnosť nahliadnuť do dokumentácie a ďalších podkladov, ktoré sa nachádzajú u vyhlasovateľa a súvisia s predmetom obchodnej verejnej súťaže, a to v rovnakom čase, ako je možné vykonať obhliadku nebytového priestoru.

**Kontaktná osoba:** Ing. Martin Drozd, vedúci technicko-prevádzkového úseku

**3. Ukončenie predkladania návrhov do súťaže: do 15.02.2023 do 14:00 hod.**

**4. Termín otvárania obálok a vyhodnotenia súťažných návrhov bude 17.02.2023.**

**5.** **V prípade, že bude do OVS v stanovenej lehote predložená viac ako 1 platná a úplná ponuka viacerých uchádzačov (ponuky posúdi komisia), uskutoční sa medzi uchádzačmi, ktorí tieto ponuky predložili, elektronická aukcia, o ktorej budú uchádzači podrobne informovaní prostredníctvom e-mailu.**

**6. Uzatvorenie zmluvy o nájme nebytových priestorov podľa návrhu, ktorý je Prílohou č. 1 týchto** **podmienok.**

Víťaz súťaže je povinný uzavrieť zmluvu do 3 dní odkedy mu vyhlasovateľ oznámil výsledok súťaže. Táto zmluva podlieha schváleniu predsedom Trenčianskeho samosprávneho kraja a v prípade, že tento súhlas nebude vydaný zmluva nenadobudne účinnosť. V prípade, že v uvedenej 3-dňovej lehote víťaz súťaže neuzavrie zmluvu v zmysle týchto podmienok, stráca nárok na uzavretie zmluvy.

**IV .**

**Kritériá hodnotenia návrhov**

**1.** Jediným kritériom pre hodnotenia predložených návrhov je najvyššia ponúkaná odplata za prenechanie predmetného nebytového priestoru do užívania (nájomné), a to za súčasného naplnenia všetkých ostatných uverejnených podmienok.

**2.**Víťazom súťaže sa stáva podaný návrh s najvyššou ponúknutou odplatou za prenechanie predmetného nebytového priestoru do užívania (nájomné).

**3.** Nemocnica s poliklinikou Prievidza so sídlom v Bojniciach si v zmysle § 283 zákona č. 513/1991 Zb. v znení neskorších predpisov, Obchodný zákonník, vyhradzuje právo uverejnené podmienky súťaže meniť alebo súťaž zrušiť, a to tak, že takéto rozhodnutie uverejní rovnakým spôsobom, ako boli uverejnené podmienky súťaže.

V Bojniciach, dňa 31.01.2023

**Mgr. Peter Glatz,**

riaditeľ NsP Prievidza so sídlom v Bojniciach

Príloha č. 1: Návrh zmluvy o nájme pozemku

PRÍLOHA Č.1 – NÁVRH ZMLUVY O NÁJME POZEMKU

**ZMLUVA O NÁJME NEBYTOVÝCH PRIESTOROV**

**č. 2/2023**

(ďalej len „Zmluva“)

uzatvorená medzi zmluvnými stranami:

**Prenajímateľ:** Nemocnica s poliklinikou Prievidza so sídlom v Bojniciach

Nemocničná 2, 972 01 Bojnice

 Zastúpená: Mgr. Peter Glatz , riaditeľ

 IČO: 17335795

 Bankové spojenie: Štátna pokladnica

 IBAN: SK57 8180 0000 0070 0051 0395

 Registrácia: Príspevková organizácia TSK

 (ďalej len „**prenajímateľ**“)

a

**Nájomca:**  Obchodné meno:

Sídlo:

IČO: , DIČ:

IČ DPH:

Registrovaný:

Bankové spojenie:

IBAN:

zastúpený:

kontaktná osoba:

(ďalej len „**nájomca**“)

(Prenajímateľ a nájomca ďalej spolu aj ako „**zmluvné strany**“)

uzatvárajú podľa zákona č. 116/1990 Zb. o nájme a podnájme nebytových priestorov v znení neskorších predpisov a v zmysle Zásad hospodárenia s majetkom Trenčianskeho samosprávneho kraja platné od 01. 08. 2021 túto Zmluvu:

**Článok I.**

**Predmet Zmluvy a účel nájmu**

1.1 Prenajímateľ má v správe od vlastníka TSK Trenčín nehnuteľnosť v katastrálnom území Bojnice, vedenej na Katastrálnom odbore Okresného úradu Trenčín, Správa katastra Prievidza na liste vlastníctva č. 53 ako vstupná budova v areáli NsP Prievidza súpisné číslo 581, postavená na pozemku parcelné číslo 850(ďalej len „Nehnuteľnosť“).

* 1. Predmetom tejto Zmluvy je nájom nebytových priestorov na 1. nadzemnom podlaží (prízemí) Nehnuteľnosti podľa bodu 1.1. o celkovej výmere 3,57m², (ďalej len „Predmet nájmu“).
	2. Nájomca má právo užívať aj spoločné priestory Nehnuteľnosti v rozsahu potrebnom na plnohodnotnú inštaláciu, prevádzku, údržbu, opravy, prípadné vylepšenia alebo výmenu bankomatu ako aj jeho zabezpečovacích systémov.
	3. Nájomca je oprávnený Predmet nájmu užívať len za účelom inštalácie a prevádzky bankomatu a jeho zabezpečovacích systémov.
	4. Prenajímateľ, po jeho predchádzajúcom písomnom schválení, umožní Nájomcovi, aby si Predmet nájmu i samotný bankomat zabezpečil zabezpečovacím a poplachovým ako aj kamerovým systémom (vhodne umiestneným na/v Nehnuteľnosti, kde sa Predmet nájmu nachádza) a Prenajímateľ umožní Nájomcovi prevádzku a údržbu, opravy, prípadné vylepšenia alebo výmenu týchto zabezpečovacích systémov.
	5. Prenajímateľ vyhlasuje, že na Predmete nájmu neviaznu žiadne práva tretích osôb a tiež že neexistujú žiadne rozhodnutia súdov, prípadne iných osôb alebo orgánov verejnej moci a ani žiadne iné zmluvy alebo dohody, ktoré by mohli ohroziť alebo obmedziť výkon práv Nájomcu podľa tejto Zmluvy. Prenajímateľ sa zaväzuje bezodkladne informovať Nájomcu o skutočnostiach, ktoré by mohli mať vplyv na pravdivosť vyhlásení uvedených v tomto bode. V prípade, ak by akékoľvek z vyhlásení Prenajímateľa uvedené v tomto bode bolo nepravdivé, alebo by Prenajímateľ nedodržal povinnosti podľa tohto bodu, je Nájomca oprávnený písomne odstúpiť od tejto Zmluvy s okamžitou účinnosťou, t.j. odo dňa doručenia písomného odstúpenia Prenajímateľovi.

Článok II.

Práva a povinnosti Prenajímateľa

2.1 Prenajímateľ je povinný odovzdať Nájomcovi Predmet nájmu v stave spôsobilom na dohodnuté užívanie. Prevzatie Predmetu nájmu, spolu s uvedením jeho stavu, počtu poskytnutých kľúčov a ďalších potrebných náležitostí, bude zaprotokolované v písomnom zápise, ktorý podpíšu obe zmluvné strany v deň odovzdania Predmetu nájmu.

2.2 Prenajímateľ je povinný zabezpečiť poistenie celého Predmetu nájmu, okrem majetku Nájomcu, ktorý počas trvania Zmluvy do Predmetu nájmu vnesie. Poistenie Prenajímateľa sa vzťahuje na poistenie všeobecnej zodpovednosti za škodu, živelné poistenie a poistenie proti krádeži.

2.3 Prenajímateľ je povinný s odbornou starostlivosťou zabezpečovať opravy, ktoré sú potrebné z hľadiska riadneho užívania Predmetu nájmu a zachovania jeho prevádzkyschopného stavu. Ak vznikne potreba opravy z titulu neodbornej obsluhy alebo iného dôvodu zavineného Nájomcom, primerané náklady na opravu uhradí Nájomca Prenajímateľovi.

2.4 Z dôvodu predchádzania vzniku falošných poplachov PSN (poplachový systém na hlásenie narušenia) vo vlastníctve Nájomcu, Prenajímateľ je povinný minimálne 12 hodín vopred nahlásiť Nájomcovi výkon búracích, stavebných prípadne iných prác, ktoré by mohli mať vplyv na zabezpečovacie systémy Nájomcu.

2.5 Prenajímateľ sa zaväzuje umožniť Nájomcovi, aj poverenej tretej osobe, vstup do Predmetu nájmu a priestorov súvisiacich s prevádzkou a údržbou bankomatu ako aj jeho zabezpečovacích systémov nepretržite v pracovných dňoch i dňoch pracovného voľna.

2.6 Prenajímateľ berie na vedomie a  súhlasí, že obsluhu a správu bankomatu Nájomcu bude vykonávať Nájomca sám alebo aj prostredníctvom poverenej tretej osoby na vlastnú zodpovednosť a na vlastné náklady.

**Článok III.**

**Práva a povinnosti Nájomcu**

3.1 Nájomca je povinný bez zbytočného odkladu oznámiť Prenajímateľovi potrebu opráv, ktoré má Prenajímateľ v zmysle bodu 2.3 Zmluvy vykonať a umožniť vykonanie týchto a iných nevyhnutných opráv. Zároveň sa Nájomca zaväzuje spolupracovať s povereným pracovníkom Prenajímateľa: Ing. Martin Drozd, tel. č. 0907 708 519, pri nahlasovaní opráv, spolupôsobiť pri ich odstraňovaní a umožniť ich vykonanie, inak zodpovedá za škodu, ktorá vznikla nesplnením tejto povinnosti.

3.2 Drobné opravy, bežnú údržbu a servisnú činnosť si zabezpečí Nájomca na vlastné náklady. Zároveň sa Nájomca zaväzuje uhradiť náklady spôsobené neprimeraným užívaním Predmetu nájmu. Pod pojmom náklady spojené s drobnými opravami a obvyklou údržbou sa rozumie:

 3.2.1 náklady spojené drobnými opravami súvisiacimi s udržiavaním Predmetu nájmu sú náklady na výmenu drobných súčiastok a jednotlivých predmetov zariadenia alebo vybavenia do hodnoty 500,00 EUR za každý kus,

 3.2.2 náklady spojené s obvyklým udržiavaním Predmetu nájmu sú náklady na práce, ktoré sa obvykle vykonávajú pri dlhšom užívaní, napr. maľovanie, deratizácia, drobné opravy nábytku, interiérového vybavenia a technického zariadenia.

3.3 Stavebné úpravy, úpravy rozvodov elektriny a iné podstatné zmeny a úpravy na Predmete nájmu, alebo ktorejkoľvek jeho časti môže Nájomca vykonávať len po predchádzajúcom písomnom súhlase Prenajímateľa.

3.4 Ak na základe súhlasu Prenajímateľa v zmysle bodu 3.3 Zmluvy vykoná Nájomca stavebné úpravy majúce charakter technického zhodnotenia Predmetu nájmu, je oprávnený hodnotu tohto zhodnotenia účtovne viesť a odpisovať Nájomca.

3.5 Ak na základe požiadavky Prenajímateľa bude Nájomca povinný premiestniť bankomat na iné miesto, náklady s tým spojené uhradí Nájomca.

3.6 Ak Nájomca vykonal na Predmete nájmu úpravy podľa bodu 3.3, Nájomca je povinný vrátiť Predmet nájmu Prenajímateľovi v posledný deň nájmu alebo v inom dohodnutom termíne v stave so zrealizovanými úpravami, ktoré Prenajímateľ odsúhlasil, s prihliadnutím na obvyklé opotrebenie. Ak Nájomca nevykonal na Predmete nájmu úpravy podľa bodu 3.3, vráti Nájomca Predmet nájmu Prenajímateľovi v posledný deň nájmu alebo v inom dohodnutom termíne v stave, v akom ho prevzal, s prihliadnutím na obvyklé opotrebenie.

3.7 Odber elektrickej energie v Predmete nájmu bude zabezpečovaný nasledovným spôsobom: v súlade s bodom 4.2 tejto Zmluvy.

3.8 Nájomca zodpovedá za dodržiavanie všeobecne záväzných právnych predpisov o vykonávaní kontroly protipožiarnej bezpečnosti elektrického zariadenia len na tých elektrických zariadeniach, ktorých je vlastníkom.

3.9 Nájomca nie je oprávnený Predmet nájmu alebo jeho časť prenechať do podnájmu tretej osobe bez predchádzajúceho písomného súhlasu Prenajímateľa.

3.10 Prenajímateľ umožní Nájomcovi umiestniť pri Predmete nájmu informačnú tabuľu s obchodným menom a/ alebo logom Nájomcu.

3.11 Nájomca sa zaväzuje, že bude dodržiavať v Predmete nájmu poriadok.

3.12 Nájomca sa zaväzuje za svojej prítomnosti Prenajímateľovi (jeho splnomocnenému zástupcovi) umožniť vstup do Predmetu nájmu za účelom preverenia dodržiavania zmluvných podmienok.

3.13 Nájomca sa zaväzuje pred vstupom do objektu vopred 15 minút telefonicky oznámiť poverenému pracovníkovi Prenajímateľa podľa bodu 3.1 túto skutočnosť.

3.14 Ak Nájomcovi vznikne v súvislosti s touto zmluvou voči Prenajímateľovi akákoľvek pohľadávka, Nájomca sa zaväzuje nepostúpiť túto pohľadávku bez predchádzajúceho súhlasu Prenajímateľa. Zmluvné strany sa dohodli, že právny úkon, ktorým budú postúpené pohľadávky Prenajímateľa v rozpore s predchádzajúcou vetou bude neplatný v súlade ustanovením § 39 zákona č. 40/1964 Zb. Občiansky zákonník v znení neskorších predpisov.

**Článok IV.**

**Nájomné**

* 1. Nájomca sa zaväzuje platiť Prenajímateľovi za užívanie Predmetu nájmu dohodnuté nájomné vo výške ...,- € bez DPH + ...,- € DPH, t.j. ...,- € vrátane DPH (slovom: ... eur ... centov) ročne, t.j ...,- €/m²/rok vrátane DPH.

4.2 V súvislosti s nájmom bude Prenajímateľ pre Nájomcu zabezpečovať dodávku elektrickej energie, pričom Nájomca bude uhrádzať Prenajímateľovi na základe faktúry mesačné platby za paušálny mesačný odber 220kWh v aktuálnych cenách z faktúry dodávateľa elektrickej energie. Súčasťou faktúry Prenajímateľa bude faktúra od dodávateľa elektrickej energie.

4.3 Ročná platba nájomného bude uhradená na základe vystavenej faktúry splatnej do 14 dní od doručenia faktúry. Mesačné platby za služby uvedené v bode 4.2 Zmluvy platí Nájomca Prenajímateľovi na účet uvedený vo faktúre a sú splatné 14 dní od doručenia faktúry Nájomcovi na adresu: ..... .

 Nájomca je oprávnený určiť ako miesto doručenia faktúry aj adresu tretej osoby, ktorá nie je zmluvnou stranou (ďalej na účely tohto článku “tretia osoba“).

4.4 Ak faktúra nebude spĺňať náležitosti daňového dokladu, nebude vystavená v súlade so  Zmluvou, alebo nebude obsahovať požadované prílohy, má Nájomca právo vrátiť ju v lehote splatnosti Prenajímateľovi na prepracovanie. Týmto prestáva platiť pôvodný termín splatnosti faktúry a Nájomca nie je v omeškaní. Nová lehota splatnosti faktúry začína plynúť dňom doručenia prepracovanej faktúry.

4.5 Zmena fakturačnej adresy Nájomcu, určenie adresy tretej osoby na doručovanie faktúr podľa bodu 4.3 sa môže uskutočniť aj bez dodatku k Zmluve písomným oznámením Nájomcu doručeným Prenajímateľovi, pričom táto zmena je účinná okamihom jej doručenia druhej zmluvnej strane.

Článok V.

Zmluvné sankcie

5.1 Ak je Nájomca v omeškaní s úhradou platieb vyplývajúcich zo Zmluvy, Prenajímateľ si môže aj formou vystavenia faktúry uplatniť voči Nájomcovi úrok z omeškania v súlade so zákonnou úpravou.

Článok VI.

Mlčanlivosť

6.1 Zmluvné strany sa zaväzujú považovať skutočnosti alebo informácie, ktoré sa dozvedeli na základe alebo v súvislosti so Zmluvou za dôverné a zaväzujú sa zachovávať mlčanlivosť o takýchto skutočnostiach alebo informáciách až do doby, kedy sa tieto stanú všeobecne známymi za predpokladu, že sa tak nestane porušením povinnosti mlčanlivosti. Takto získané informácie sa zaväzujú nezneužiť a nesprístupniť tretím osobám.

6.2 Za porušenie povinnosti mlčanlivosti sa nepovažuje prípad, ak je Zmluvná strana povinná dôvernú informáciu oznámiť na základe zákonom stanovenej povinnosti.

6.3 Povinnosť mlčanlivosti trvá bez ohľadu na ukončenie účinnosti alebo platnosti Zmluvy.

Článok VII.

Doručovanie

7.1 Výpoveď Zmluvy, odstúpenie od Zmluvy, dodatky k Zmluve, faktúry a prejavy vôle podľa bodov 3.3, 3.9 a 4.5 budú vyhotovené písomne a doručené druhej zmluvnej strane osobne alebo zaslané poštou. Výpoveď Zmluvy, odstúpenie od Zmluvy a faktúry doručujú zmluvné strany formou doporučenej zásielky.

7.2 Všetky písomnosti sa považujú za doručené aj v prípade neprevzatia zásielky odoslanej poštou zmluvnou stranou na adresu sídla/miesta podnikaniadruhej zmluvnej strany alebo na adresu uvedenú v záhlaví Zmluvy. Za deň doručenia sa v takomto prípade považuje 15-ty deň po odoslaní písomnosti zmluvnou stranou.

7.3 Pri realizácii tejto Zmluvy môžu zmluvné strany komunikovať aj faxom alebo formou elektronickej pošty (e-mailom), avšak touto formou nemôžu meniť alebo rušiť Zmluvu, ak v Zmluve nie je uvedené inak. V prípade komunikácie podľa tohto bodu, druhá zmluvná strana bezodkladne potvrdí prijatie doručenia preukaznou formou.

Kontaktné údaje:

Prenajímateľ – Ing. Martin Drozd – vedúci TP odboru, 0907 708 519

 Nájomca – Zmluva:

Zmenu kontaktných údajov uvedených v tomto bode môžu zmluvné strany uskutočniť aj bez dodatku k Zmluve na základe písomného oznámenia doručeného druhej zmluvnej strane. Zmena kontaktných údajov je účinná 3. deň od doručenia písomného oznámenia druhej zmluvnej strane, ak v oznámení nie je uvedený neskorší dátum účinnosti.

Článok VIII.

Trvanie Zmluvy

8.1 Zmluva nadobúda platnosť dňom jej podpísania zástupcami oboch zmluvných strán a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov.

8.2 Zmluva sa uzatvára na dobu určitú na obdobie 4 (slovom štyroch) rokov. Prenajímateľ aj Nájomca môžu vypovedať Zmluvu písomne s dvojmesačnou výpovednou lehotou z dôvodov uvedených v § 9 ods.2 a 3 zákona č. 116/1990 Zb. o nájme a podnájme nebytových priestorov.

8.3 Výpovedná lehota podľa bodu 8.2 začína plynúť prvým dňom mesiaca nasledujúceho po mesiaci, v ktorom bola doručená výpoveď druhej zmluvnej strane.

Článok IX.

Záverečné ustanovenia

9.1 Zmluvné strany vyhlasujú, že Zmluvu uzavreli slobodne, vážne, určite a zrozumiteľne, ich zmluvná voľnosť nie je obmedzená a na znak súhlasu s obsahom Zmluvy ju podpisujú.

9.2 Práva a povinnosti výslovne neupravené Zmluvou sa riadia ustanoveniami zákona č. 116/1990 Zb. o nájme a podnájme nebytových priestorov, Občianskeho zákonníka a ostatných právnych predpisov platných v Slovenskej republike.

9.3 V prípade, že niektoré z ustanovení Zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa dohodnú na riešení, ktoré zachová kontext a účel daného ustanovenia.

9.4 Zmluvné strany sa dohodli, že akékoľvek zmeny Zmluvy sa uskutočnia formou písomných dodatkov odsúhlasených oboma zmluvnými stranami, ak v Zmluve nie je uvedené inak.

9.5 Zmluvné strany nie sú oprávnené previesť práva a/alebo povinnosti zo Zmluvy bez písomného predchádzajúceho súhlasu druhej zmluvnej strany.

9.6 Zmluva je vyhotovená v štyroch rovnopisoch s platnosťou originálu, dva pre Prenajímateľa a dva pre Nájomcu.

V Bojniciach dňa ............... 2023 V ....................... dňa:

Prenajímateľ: Nájomca:

...................................... .

Mgr. Peter Glatz

riaditeľ